มิถุนายน พ.ศ. 2547

มิถุนายน พุทธศักราช 2547 เป็นเดือนที่ 6 ของปี พ.ศ. 2547 วันแรกของเดือนเป็นวันอังคาร วันสุดท้ายของเดือนเป็นวันพุธ

วันจันทร์ที่ 21 มิถุนายน 2547
 นายเจริญ วัดอักษร ประธานกลุ่มอนุรักษ์ท้องถิ่นบ่อนอก ถูกยิงเสียชีวิต

วันพุธที่ 16 มิถุนายน 2547
 16 มิถุนายน – จอมพลถนอม กิตติขจร นายกรัฐมนตรีคนที่ 10 ผู้มีบทบาทสำคัญต่อการเมืองไทยยุค 14 ตุลาคม พ.ศ. 2516 และ 6 ตุลาคม พ.ศ. 2519 ถึงแก่อสัญกรรมด้วยภาวะหัวใจล้มเหลวและเส้นโลหิตในสมองแตก

วันอังคารที่ 8 มิถุนายน 2547
 8 มิถุนายน – เกิดปรากฏการณ์ดาวศุกร์ผ่านหน้าดวงอาทิตย์ครั้งแรกในคริสต์สหัสวรรษนี้

วันศุกร์ที่ 4 มิถุนายน 2547
 ภาพยนตร์เรื่อง แฮร์รี่ พอตเตอร์ ตอน แฮร์รี่ พอตเตอร์กับนักโทษแห่งอัซคาบัน เปิดฉายรอบปฐมทัศน์
 พ.ต.ท.ทักษิณ ชินวัตร นายกรัฐมนตรี พร้อมด้วยรองนายกรัฐมนตรีให้การต้อนรับ พล.อ.คีนหญุ่น นายกรัฐมนตรีสหภาพพม่า ณ ตึกไทยคู่ฟ้า ทำเนียบรัฐบาล ในโอกาสมาเยือนประเทศไทยอย่างเป็นทางการในฐานะแขกของรัฐบาล โดยมีการหารือเพื่อพัฒนาความสัมพันธ์ระดับทวิภาคี ความคืบหน้ากระบวนการสร้างความปรองดอง และประชาธิปไตยในพม่า (กปส.) 
 พ.ต.ท.ทักษิณ ชินวัตร ให้สัมภาษณ์ยืนยันยกเลิกวิธีการระดมทุนซื้อหุ้นสโมสรฟุตบอลลิเวอร์พูล ด้วยการออกสลากรางวัลพิเศษ ราคา 1 พันบาท ว่าต้องรับฟังความเห็นข้อเสนอแนะจากทุกฝ่าย โดยเฉพาะผู้ที่มีเหตุผลควรเชื่อถือ พร้อมยอมรับวิธีดังกล่าวไม่เหมาะกับสังคมไทย อย่างไรก็ตามรัฐบาลยังคงมีทางเลือกก่อนที่จะนำมาใช้ หากการเจรจาซื้อหุ้นสโมสรลิเวอร์พูลได้ข้อยุติ (กปส.) 
 กลุ่มเคลื่อนไหวเพื่อประชาธิปไตยในฮ่องกงจัดพิธีรำลึกถึงผู้เรียกร้องประชาธิปไตย เนื่องในวันครบรอบ 15 ปี ของการสังหารหมู่ผู้ประท้วงในการชุมนุมที่จัตุรัสเทียนอันเหมิน (กปส.) 

หมวดหมู่:มิถุนายน
หมวดหมู่:พ.ศ. 2547